CELEX: 62013TN0044
Language: et
Date: 2013-01-29 00:00:00
Title: Kohtuasi T-44/13: 29. jaanuaril 2013 esitatud hagi — AbbVie versus EMEA

16.3.2013   
            
            
               ET
            
            
               Euroopa Liidu Teataja
            
            
               C 79/31
            
         29. jaanuaril 2013 esitatud hagi — AbbVie versus EMEA
   (Kohtuasi T-44/13)
   2013/C 79/53
   Kohtumenetluse keel: inglise
   
      Pooled
   
   
      Hagejad: AbbVie, Inc. (Wilmington, Ühendriigid) ja AbbVie Ltd (Maidenhead, Ühendkuningriik) (esindajad: advokaadid P. Bogaert, G. Berrisch ja solicitor B. Kelly)
   
      Kostja: Euroopa Ravimiamet
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Ravimiameti 14. jaanuari 2013. aasta otsus EMA/748792/2012, millega antakse õigus tutvuda dokumentidega ravimi turuleviimise lubamise toimikust; ja
            
         
               —
            
            
               mõista hagejate kohtukulud välja Euroopa Ravimiametilt.
            
         
      Väited ja peamised argumendid
   
   Hagi põhjenduseks esitavad hagejad viis väidet.
   
               1.
            
            
               Esimene väide, et otsus rikub läbipaistvusmääruse (1) artikli 4 lõiget 2 ja hagejate põhiõigust konfidentsiaalse äriteabe kaitsele.
            
         
               2.
            
            
               Teine väide, et otsus rikub läbipaistvusmääruse artikli 4 lõiget 4 ja hea halduse põhimõtet.
            
         
               3.
            
            
               Kolmas väide, et otsus rikub põhjendamiskohustust seoses läbipaistvusmääruse artikli 4 lõike 2 kohaldamisega.
            
         
               4.
            
            
               Neljas väide, et otsus rikub õiguspärase ootuse põhimõtet.
            
         
               5.
            
            
               Viies väide, et otsus rikub direktiivi 2001/29/EÜ (2), omandiõigust kaitsvaid põhiõigusi, kaasa arvatud autoriõigust ja proportsionaalsuse ning hea halduse põhimõtet, kuna juurdepääs on antud dokumentidest koopiate tegemisega.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001 L 145, lk 43; ELT eriväljaanne 01/03, lk 331).
   
      (2)  Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT 2001 L 167, lk 10; ELT eriväljaanne 17/01, lk 230).